recursal/SuperWikiNEXT-32B huggingface dataset:
Το ***The Legend of Zelda: Breath of the Wild*** είναι βιντεοπαιχνίδι δράσης περιπέτειας που αναπτύχθηκε και δημοσιεύθηκε από τη Nintendo. Κυκλοφόρησε για τις κονσόλες Nintendo Switch και Wii U στις 3 Μαρτίου του 2017.

Το *Breath of the Wild* εξελίσσεται στο τέλος του χρονοδιαγράμματος της σειράς *The Legend of Zelda*. ο παίκτης ελέγχει τον Link, ο οποίος ξυπνάει από έναν ύπνο εκατό χρόνων για να νικήσει τον Calamity Ganon πριν καταστρέψει το βασίλειο της Hyrule.

Ομοίως με το αρχικό *The Legend of Zelda* (1986), οι παίκτες δίνουν λίγη εντολή και μπορούν να εξερευνήσουν ελεύθερα τον ανοικτό κόσμο. Τα καθήκοντα περιλαμβάνουν τη συλλογή αντικειμένων πολλαπλών χρήσεων για την παροχή βοήθειας σε στόχους ή την επίλυση παζλ και side-quests για ανταμοιβές. Το *Breath of the Wild* είναι αδόμητο και έχει σχεδιαστεί για να επιβραβεύει τον πειραματισμό και η ιστορία μπορεί να ολοκληρωθεί με μη γραμμικό τρόπο. Η ανάπτυξη του *Breath of the Wild* διήρκεσε πέντε χρόνια. Η Nintendo εισήγαγε στοιχεία όπως μια λεπτομερή μηχανή φυσικής, υψηλής ευκρίνειας γραφικά και φωνητική δράση. Η Monolith Soft βοήθησε στο σχεδιασμό τοπίων. Το παιχνίδι σχεδιάστηκε για κυκλοφορία το 2015 ως αποκλειστικότητα για το Wii U, αλλά καθυστέρησε δύο φορές λόγω προβλημάτων με τον κινητήρα φυσικής. Το *Breath of the Wild* ήταν παιχνίδι λανσαρίσματος για το Switch και το τελευταίο παιχνίδι της Nintendo για το Wii U. Δύο πακέτα περιεχομένου (DLC) για λήψη που κυκλοφόρησαν αργότερα το 2017.

Το *Breath of the Wild* κέρδισε αναγνώριση για το ανοιχτό παιχνίδι και την προσοχή στη λεπτομέρεια, με πολλούς κριτές να το περιγράφουν ως ένα από τα μεγαλύτερα βιντεοπαιχνίδια όλων των εποχών. Οι κριτικοί το χαρακτήρισαν ως ορόσημο στο σχεδιασμό ανοιχτού κόσμου, παρά τις μικρές επικρίσεις για την τεχνική του απόδοση κατά το λανσάρισμα. Έχει κερδίσει πολλά βραβεία, μεταξύ των οποίων πολλά Game Of The Year Awards. Μέχρι το Δεκέμβριο του 2020, το *Breath of the Wild* είχε πουλήσει πάνω από 20 εκατομμύρια αντίτυπα παγκοσμίως, πράγμα που το καθιστά παιχνίδι *Zelda* με τις καλύτερες πωλήσεις.

Παραπομπές
----------

1. 1 2  (Αγγλικά) *MobyGames*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **The Legend of Zelda: Breath of the Wild** |

* https://www.nintendo.co.jp/zelda/botw/ Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 25158367571601280012
* LCCN: no2020033378
* BNF: cb45382492d (data)

 |

 |
Η **Soso** (搜搜) ήταν Κινεζική μηχανή αναζήτησης, που άνηκε στην Tencent Holdings Limited η οποία είναι γνωστή για άλλες δημιουργίες της όπως οι Pengyou και QQ. Στις 1 Οκτωβρίου 2012, σύμφωνα με την Alexa Internet, ήταν η 33η μεγαλύτερη ιστοσελίδα σε αριθμό επισκέψεων παγκοσμίως, η 11η πιο επισκεπτόμενη ιστοσελίδα στην Κίνα, και η 8η πιο επισκεπτόμενη ιστοσελίδα της Νότιας Κορέας.

Τον Σεπτέμβριο του 2013 η Tencent επένδυσε στη Sogou, θυγατρική της Sohu. Σε αυτό το σημείο η Soso διέκοψε τις υπηρεσίες της και τώρα ανακατευθύνει στην υπηρεσία αναζήτησης Sogou.. Η Sogou παρέχει αποτελέσματα στην αγγλική γλώσσα, η οποία τροφοδοτείται από τη Bing.

Αναφορές
--------

1. ↑  «soso.com». *Alexa.com*. Amazon.com. Αρχειοθετήθηκε από το πρωτότυπο στις 11 Δεκεμβρίου 2013. Ανακτήθηκε στις 5 Ιανουαρίου 2013.
2. ↑  «搜搜"入赘"搜狗之后，产品如何取舍？». *wangyi*. 2014-03-07.. Ανακτήθηκε στις 2 October 2015.

Εξωτερικοί σύνδεσμοι
--------------------

* (απλοποιημένα Κινέζικα) Επίσημη ιστοσελίδα
* Αγγλική έκδοση Αρχειοθετήθηκε 2018-08-13 στο Wayback Machine.
Η **Αικατερίνη**, γαλλ. Cathrine (1378 - 26 Ιανουαρίου 1425) από τον Οίκο των Βαλουά-Βουργουνδίας ήταν κόρη του δούκα της Βουργουνδίας και με τον γάμο της έγινε δούκισσα της Πέραν Αυστρίας.

Η Αικατερίνη των Βαλουά-Βουργουνδίας, κόρη του δούκα της Βουργουνδίας.

Βιογραφία
---------

Ήταν η δεύτερη κόρη του Φιλίππου Β΄ δούκα της Βουργουνδίας και της Μαργαρίτας Γ΄ των Νταμπιέρ κόρης και κληρονόμου του Λουδοβίκου Β΄ κόμη της Φλάνδρας.

Της δόθηκε ως προίκα η κομητεία της Φερρέτ (γερμ. Πφιρτ) στον γάμο της με τον Λεοπόλδο Δ΄ δούκα της Πέραν Αυστρίας. Όταν εκείνος απεβίωσε το 1411, ο αδελφός του Φρειδερίκος Δ΄, που τον διαδέχθηκε στην Πέραν Αυστρία, κατέλαβε και τη Φερρέτ, παρά τις διαπραγματεύσεις της Αικατερίνης και του ανιψιού της Φιλίππου Γ΄ δούκα της Βουργουνδίας. Η Αικατερίνη έμενε κυρίως στο ενδιαίτημά της στην Αλσατία, κοντά στη Βουργουνδία που είχε γεννηθεί.

Έκανε δεύτερο γάμο με τον Μαξιμιλιανό Ζμάσσμανν· το 1421 διαζεύχθηκαν.

Οικογένεια
----------

Παντρεύτηκε πρώτα το 1393 τον Λεοπόλδο Δ΄ των Αψβούργων δούκα της Πέραν Αυστρίας.

Όταν το 1411 απεβίωσε ο Λεοπόλδος Δ΄, η Αικατερίνη έκανε δεύτερο γάμο, με τον Μαξιμιλιανό Ζμάσσμανν φον Ράππολσταϊν, αλλά το 1421 διαζεύχθηκαν.

Δεν απέκτησε απογόνους από τους γάμους της.

Παραπομπές
----------

1. ↑  «Habsburg, Katharina von Burgund» (Γερμανικά) σελ. 401.
2. ↑  p11389.htm#i113887. Ανακτήθηκε στις 7  Αυγούστου 2020.

Πηγές
-----

* Richard Vaughan, Philip the Good: The Apogee of Burgundy, (The Boydell Press, 2002), 31.
* de Sousa, Antonio Caetano (1735). Historia genealogica da casa real portugueza (in Portuguese). Lisbon: Lisboa Occidental. p. 147.
* Suckale, Robert; Crossley, Paul (2005). Prague: The Crown of Bohemia, 1347-1437. Metropolitan Museum of Art. p. 16. ISBN 9781588391612. Retrieved 23 October 2018.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 81521298
* GND: 137313586

 |

 |
Το **Sonder Kfz-1** ή **SK-1,** επίσης γνωστό ως **Garant 30k SK-1,** ήταν ένα τεθωρακισμένο όχημα περιπολίας και το μόνο τεθωρακισμένο όχημα μαζικής παραγωγής της Ανατολικής Γερμανίας. Μπήκε σε υπηρεσία από την Αστυνομία της Ανατολικής Γερμανίας (*KVP*, *Kasernierte Volkspolizei*) το 1953. Χρησιμοποιήθηκε από την αστυνομία για την καταστολή των διαδηλώσεων και επισοδίων και ύστερα από τον Εθνικό Λαϊκό Στρατό (*Nationale Volksarmee*). 

Στις 13 Αυγούστου του 1961 χρησιμοποιήθηκαν για την κατασκευή του Τοίχους του Βερολίνου. 

Παρόλο που οπτικά μοίαζει με το τεθωρακισμένο της Σοβιετικής Ένωσης, BA-64 τα δύο δεν βασίζονται στο ίδιο μοντέλο.

Το SK-1 βασίστηκε στο αμάξωμα του φορτηγού Phänomen Granit 30k/ Robur Garant 30k, το οποίο θωρακίστηκε και στο οποίο προστέθηκε ένας πυργίσκος ελαφριάς θωράκισης. Λόγω του μεγαλύτερου βάρους είχε ενισχυμένο οπίσθιο άξωνα. Έχει ένα πορτάκι στο πίσω μέρος του κύτους (αγγλ. *hull* ) για την είσοδο του πληρώματος και μια πόρτα στην κορυφή του πυργίσκου. Ο πυργίσκος έχει πολλά ανοίγματα για καλύτερη όραση και ένα άνοιγμα για πολυβόλο. Σχεδιάστηκε για χρήση σε ασφαλτωμένους δρόμους.

Με την επανένωση της Γερμανίας, τα περισσότερα SK-1 αποσύρθηκαν και διαλύθηκαν, εκτός από ορισμένα που στάλθηκαν σε μουσεία ή ιδιωτικούς συλλέκτες.

Προδιαγραφές
------------

* κινητήρας ντίζελ
* Φορτίο 300 κιλών
* Βάρος οχήματος 5,4 τόνοι
* Πλήρωμα 2 + 3
* Καπάκι καυσίμου 120/48
* Θωράκιση 16mm
* Armament MG-34 με 900 βολές, πυρομαχικών 7,92 mm

Φωτογραφίες
-----------

Τεθωρακισμένα οχήματα **Sonder Kfz-1** σε παρέλαση για τον εορτασμό των 12 χρόνων από την **ίδρυση της** **ΛΔΓ** στο Eisenhüttenstadt του Ανατολικού Βερολίνου στις 7 Οκτωβρίου του 1961.

* 
* 
*

Παραπομπές
----------

1. ↑  «Sonderkraftfahrzeug SK-1». 30 Ιουλίου 2002.
2. ↑   Deutsche Militärfahrzeuge: Bundeswehr und NVA 
Lutz-Reiner Gau, Jürgen Plate, Jörg Siegert - 2001
5.1.2 Sonder-Kfz 1 1953 stellte das Forschungs- und Entwicklungswerk (FEW) Karl-Marx-Stadt die konstruktiven Unterlagen für den Spezialaufbau des Sonder-Kfz 1 (SK-1) fertig. Auftraggeber war das Ministerium des Inneren. Die Produktion des Aufbaus selbst stellte das Werk PHÄNOMEN Zittau sicher. Ursprünglich sollte das einfach bereifte Fahrgestell eines Lkw PHÄNOMEN GRANIT 30K (siehe auch Seite 340) Verwendung finden. Da der Aufbau aus 5 mm starken Blechen ...

Εξωτερικοί σύνδεσμοι
--------------------

* Εικόνα στο Polizeiautos.de
Ο **Άγιος Νέαρχος** (λατιν. *Nearchus* ή *Neärchus*, 3ος αιώνας μ.Χ.) ήταν Χριστιανός μάρτυρας αρμενικής καταγωγής. Σύμφωνα με την παράδοση, ο Νέαρχος ήταν αξιωματικός του ρωμαϊκού στρατού και φίλος του Πολυεύκτου Μελιτηνής, ο οποίος έγινε και αυτός Χριστιανός παρακινημένος από τον ζήλο του Νεάρχου. Ο Νέαρχος θανατώθηκε καιγόμενος ζωντανός, μετά τη θανάτωση του Πολυεύκτου. Ανακηρύχθηκε άγιος και η μνήμη του εορτάζεται στις 22 Απριλίου.

Υπάρχει επίσης και ένας άλλος μαρτυρας με το όνομα Νέαρχος, μέλος μιας τριαδας αγίων (Ευψύχιος, Νέαρχος και Καρτέριος) η μνήμη των οποίων τιμάται στις 15 Νοεμβρίου. Αναφέρονται στον Παρισινό Κώδικα αρ. 1.578 και στον Πατμιακό Κώδικα αρ. 266. Τίποτα άλλο για αυτούς δεν είναι γνωστό.

Πηγές
-----

* Ο Άγιος Νέαρχος (ο Αρμένιος) στο *saint.gr*
* Οι Άγιοι Ευψύχιος, Νέαρχος και Καρτέριος στο *saint.gr*
Το **Songs of Faith and Devotion** είναι το όγδοο στούντιο άλμπουμ των Depeche Mode. Κυκλοφόρησε το Μάρτιο του 1993 και αποτελεί το πρώτο πείραμα «ροκ ήχου» τους. Δοκίμασαν οργανικές συνθέσεις, βασισμένες τόσο σε ηλεκτρικές κιθάρες και ζωντανά ντραμς όσο και σε συνθεσάιζερ. Ζωντανά έγχορδα, πνευστά και γυναικεία φωνητικά είναι νέες προσθήκες στον ήχο του συγκροτήματος. Είναι το τελευταίο που το συγκρότημα ηχογράφησε με τον Alan Wilder. 

Την καλλιτεχνική επιμέλεια του άλμπουμ ανέλαβε ο Anton Corbijn, συμπεριλαμβανόμενων της φωτογραφίας και του εξωφύλλου. Το εξώφυλλο είναι το μοναδικό στην ιστορία του συγκροτήματος στούντιο άλμπουμ που περιέχει τη φωτογραφία τους.

Αμέσως μετά την κυκλοφορία του, το άλμπουμ έφτασε στο #1 τόσο στα τσαρτ του Ηνωμένου Βασιλείου, όσο και των ΗΠΑ. Για την υποστήριξη του άλμπουμ, οι Depeche Mode εκτέλεσαν 14μηνη περιοδεία με τον τίτλο *Devotional* που κυκλοφόρησε σε βίντεο και σε live άλμπουμ με τίτλο *Songs of Faith and Devotion Live*. Τον Οκτώβριο του 2006, το στούντιο album επανακυκλοφόρησε μαζί με DVD και έξτρα υλικό.

Τα Τραγούδια του Άλμπουμ
------------------------

Όλα τα τραγούδια γράφτηκαν από τον Martin L. Gore, ενώ τα φωνητικά είναι του David Gahan, εκτός από τα κομμάτια 5 και 9, όπου τραγουδά ο Martin Gore.  
  

1. "I Feel You" – 4:35  

2. "Walking in My Shoes" – 5:35  

3. "Condemnation" – 3:20  

4. "Mercy in You" – 4:17  

5. "Judas" – 5:14  

6. "In Your Room" – 6:26  

7. "Get Right with Me" – 3:32  

8. "Rush" – 4:37  

9. "One Caress" – 3:30  

10. "Higher Love" – 5:56

  

Στο τέλος του κομματιού «Get Right with Me» είναι κρυμμένο το «Interlude 4», ένα απόσπασμα από το ρεμίξ του Brian Eno του κομματιού «I Feel You». Στις συναυλίες συνηθίζεται να παίζεται εισαγωγικά πριν από το τραγούδι.

Εξωτερικοί Σύνδεσμοι
--------------------

* Ο επίσημος ιστότοπος του συγκροτήματος.
* Οι στίχοι του άλμπουμ Songs of Faith and Devotion. (Οι οποίοι αποτελούν πνευματική ιδιοκτησία του δημιουργού τους, σύμφωνα με τη διεθνή νομοθεσία.)
Η **Αθλητική Ομάδα Διόνυσος Έμπας** είναι μια κυπριακή πετοσφαιρική ομάδα ανδρών με έδρα την Έμπα.

Ιστορία
-------

Η Αθλητική Ομάδα Διόνυσος Έμπας ιδρύθηκε στις 20 Σεπτεμβρίου 2013 για να καλύψει το κενό που είχε αφήσει η αναστολή λειτουργίας του Διόνυσου Στρουμπίου. Ιδρυτές της ομάδας ήταν φίλοι του Διόνυσου Στρουμπίου.

Αρχική έδρα της ομάδας ήταν η Πάφος. Περίπου ένα χρόνο μετά την ίδρυση της, η ομάδα άλλαξε έδρα και μεταφέρθηκε στην κοινότητα Έμπας.

Συμμετέχει στη Β΄ κατηγορία πετοσφαίρισης ανδρών Κύπρου.

Τίτλοι-Διακρίσεις
-----------------

### Άνδρες

* Β΄ Κατηγορία:
	+ Πρωταθλήτρια (1): 2021

Παραπομπές
----------

1. 1 2  «"Πετά" ο Διόνυσος Έμπας!». 8 Δεκεμβρίου 2019. Αρχειοθετήθηκε από το πρωτότυπο στις 21 Μαρτίου 2021. Ανακτήθηκε στις 21 Μαρτίου 2021.

|  |  |  |  |  |
| --- | --- | --- | --- | --- |
| 

| π • σ • ε
Ομάδες Β΄ κατηγορίας πετοσφαίρισης 2020-21 |
| --- |
|  |
|  | 
* ΑΠΟΚ
* Διόνυσος Έμπας
* Λέοντας Λιβαδιών
* Ολυμπιάδα Νεάπολης
* Φοίνικας Πύλας
 |

 |
Το ***Sonic X*** (ιαπωνικά: ソニックX, Χέπμπορν: *Sonikku Ekkusu*) είναι σειρά anime βασισμένη στη σειρά βιντεοπαιχνιδιών *Sonic The Hedgehog*. Την παραγωγή της σειράς ανέλαβε η TMS Entertainment σε συνεργασία με την Sega και την Sonic Team. Η σειρά άρχισε να προβάλλεται από το ιαπωνικό κανάλι TV Tokyo στις 6 Απριλίου του 2003 και ολοκληρώθηκε στις 28 Μαρτίου του 2004 με 78 επεισόδια.

Πλοκή
-----

### 1ος και 2ος κύκλος

Σε μια αποστολή ο Σόνικ επιτέθηκε στη βάση του Έγκμαν για να σώσει δυο φίλους του την Κρημ και τον Τσιζ. Μιά έκρηξη ονόματι Ελεγκτής Χάους η οποία προκαλείται από την ένωση των 7 σμαραγδιών του Χάους μεταφέρει τον Σόνικ και όλους τους φίλους του στον κόσμο των ανθρώπων. Εκεί πέρα ο Σόνικ και οι φίλοι του θα γίνουν φίλοι με ένα παιδί που λέγεται Κρις Θορντάικ. Ο διαβολικός όμως Έγκμαν σχεδιάζει να μαζέψει και τα 7 σμαράγδια του Χάους και να κυριεύσει τον κόσμο, ο Σόνικ θέλει να μαζέψει και αυτός τα σμαράγδια του Χάους για να γυρίσει αυτός και οι φίλοι του σπίτι τους. Αρχικά παρουσιάζονται οι περιπέτειες του Σόνικ και των φίλων και οι μάχες τους έναντι στον Έγκμαν. Μετά τα επεισόδια βασίζονται σε σενάριο των παιχνιδιών Sonic Adventure,Sonic Adventure 2 και Sonic Battle.

### 3ος κύκλος

Έχουν περάσει 6 χρόνια από τότε πού ο Σόνικ γύρισε πίσω στον κόσμο του. Ο Κρις είναι πλέον 18 χρονών και χρησιμοποιεί μια μηχανή τηλεμεταφοράς για να πάει στον κόσμο του Σόνικ, αλλά το σώμα του γίνεται σώμα 12χρονου, γιατί στον πλανήτη του Σόνικ αντί για 6 χρόνια πέρασαν 6 μήνες. Παράλληλα έρχονται αντιμέτωποι μ´έναν καινούργιο ισχυρό εχθρό ονόματι Μέταρεξ τα οποία κλέβουν τα αυγά των πλανητών, τα κύρια συστατικά ζωής των πλανητών. Παράλληλα συναντούν ένα μυστηριώδες κορίτσι που λέγεται Κόσμο. Έτσι όλοι τους, ο Σόνικ, ο Τέιλς, ο Νακλς, ο Κρις, η Έιμυ, η Κόσμο η Κρημ και ο Τσιζ, ο Έγκμαν και τα ρομπότ του, η Ρουζ κ.α, πηγαίνουν στο διάστημα για να βρουν τα σμαράγδια του Χάους και να νικήσουν τα Μέταρεξ.

Φωνές ηθοποιών
--------------

**Ιαπωνική μεταγλώττιση**

* Σόνικ... Τζουνίτσι Κανεμάρου
* Τέηλς... Ρύο Χιροχάσι
* Νάκλς... Νομπουτόσι Κάνα
* Έιμυ... Ταέκο Καβάτα
* Έγκμαν... Τσικάο Οτσούκα
* Ρουζ... Ρούμι Οχάι
* Σάντοου... Κόζι Υούζα
* Κρημ... Σάυα Αόκι
* Κρις... Σάνι Κομπαγιάσι
* Ντίκο... Κεν Υαμαγκούτσι
* Μπόκο... Μπιν Σιμάντα
* Μποκούν... Γιουμίκο Κομπαγιάσι

**Ελληνική μεταγλώττιση**

* Σόνικ... Κώστας Φιλίππογλου
* Τέηλς... Σοφία Τσάκα (1-26), Κατερίνα Γκίργκις (27-78)
* Νάκλς, Σάντοου... Γιάννης Στεφόπουλος
* Έιμυ, Μποκούν... Σοφία Τσάκα
* Έγκμαν... Λουκάς Φραγκούλης
* Ρούζ... Κατερίνα Γκίργκις (1-26), Σοφία Τσάκα (27-78)
* Κρήμ, Κρίς... Κατερίνα Γκίργκις

Εξωτερικοί σύνδεσμοι
--------------------

* *Sonic X* στην ιστοσελίδα του TV Tokyo (ιαπωνικά)
* *Sonic X*   στην IMDb
Ο άγιος **Μύρων** (Μύρωνας) ζούσε τον 4ο αιώνα στην Κρήτη και ήταν ιερέας, γνωστός διότι βοηθούσε τους φτωχούς. Έλεγε ότι όπου υπάρχουν κλέφτες, έχει προηγηθεί απληστία και μάλιστα όταν έπιασε κάποιους να κλέβουν τρόφιμα από το δικό του κτήμα, τους βοήθησε να τα μεταφέρουν λέγοντας ότι «για να κλέβουν, θα πρέπει να είχαν αληθινά μεγάλη ανάγκη». Έγινε επίσκοπος Κνωσσού και έζησε μέχρι τα βαθιά γεράματά του. Η παράδοση αναφέρει πολλά θαύματά του καθώς και ότι το σκήνωμά του ευωδίαζε σαν μύρο. Η μνήμη του γιορτάζεται στις 8 Αυγούστου και έχει φερώνυμη κοινότητα στο Ηράκλειο Κρήτης, τον Άγιο Μύρωνα Ηρακλείου.

Ο Άγιος Μύρωνας αποτέλεσε μια μεγάλη μορφή της εκκλησίας της Κρήτης και έγινε ιδιαίτερα γνωστός για τα θαύματα του. Γι'αυτό το όνομα Μύρωνας χρησιμοποείται σε όλη την Περιφέρεια Κρήτης και Γιορτάζει στις 8 Αυγούστου. Προς τι μην του Άγιου Μύρωνα του Κρητικού κάθε χρόνο γίνονται ένα από τα πιο μεγαλύτερα πανηγύρια στην Κρήτη, με επίκεντρο τη γενέτειρα του Ραύκο. Ο Άγιος διακρίθηκε για την φιλανθρωπία του και την πίστη του στο Θεό ενώ υπήρξε πρότυπο οικογενειάρχη και προστάτη των αδυνάτων και των κατατρεγμένων. Ο Άγιος Μύρωνας ήταν γεωργός και προσπαθούσε να βοηθάει τους συνανθρώπους του σε βαθμό που έμεινε θρυλικός στις σχετικές ιστορικές βιογραφικές αναφορές. Όταν πέθανε σε ηλικία περίπου 100 ετών οι Κρητικοί με σεβασμό παρέλαβαν το λείψανο του και το ενταφίασαν εκεί όπου σήμερα υπάρχει ο τάφος του και αποτελεί ένα από τα ιερότερα προσκυνήματα της Κρήτης με πολλά θαύματα ως και σήμερα.

Βιβλιογραφία
------------

* Λαούρδας Β. *Κρητικά Παλαιογραφικά. 16. Περί του Αγίου Μύρωνος*, Κρητικά Χρονικά, τομ. 6 (1952),σελ.47-51
* Συναξαριστής
To **Sorry** είναι τραγούδι του Καναδού τραγουδιστή Τζάστιν Μπίμπερ, το οποίο συμπεριλήφθηκε στον τέταρτο δίσκο του *Purpose* (2015). Το τραγούδι γράφτηκε από τους Julia Michaels, Τζάστιν Τράντερ, Σόνι Μουρ και τον Μπίμπερ, ενώ η παραγωγή έγινε από τον Skrillex και τον BloodPop. Το κομμάτι κυκλοφόρησε στις 23 Οκτωβρίου του 2015 και ως single, ως το δεύτερο από τον δίσκο. Το θέμα του κομματιού είναι ο έρωτας, όπου ο τραγουδιστής ζητά συγχώρεση από τον εραστή του, καθώς και μία δεύτερη ευκαιρία. 

Το κομμάτι κατέληξε άκρως επιτυχημένο, φτάνοντας το νούμερο 1 στα charts 13 κρατών. Στα καναδικά Hot 100, παρέμεινε πρώτο για εφτά εβδομάδες, ενώ στα αμερικανικά Hot 100, για τρεις εβδομάδες. Το εν λόγω κομμάτι αντικαταστάθηκε από το το τρίτο single του δίσκο Love Yourself, πράγμα που καθιστά τον Μπίμπερ τον 12ο καλλιτέχνη που ένα τραγούδι του διαδέχεται ένα άλλο στην κορυφή του Hot 100. Το ίδιο συνέβη και στα βρετανικά charts, με μόλις τρεις καλλιτέχνες να το έχουν καταφέρει αυτό. Παγκοσμίως, το κομμάτι έγινε ένα από τα πιο επιτυχημένα στις ψηφιακές πωλήσεις, ξεπερνώντας τα 10 εκατομμύρια μες στο 2016.

Παραπομπές
----------

1. ↑  «The Best Songs of 2015». *The New York Times*. 15 Δεκεμβρίου 2015. Ανακτήθηκε στις 30 Δεκεμβρίου 2015.
2. ↑  Wood, Mikael (22 Οκτωβρίου 2015). «Justin Bieber's 'Sorry': How many more hipsters can the kid corral?». *Los Angeles Times*. Ανακτήθηκε στις 25 Οκτωβρίου 2015.
3. ↑  Trust, Gary (1 Φεβρουαρίου 2016). «Justin Bieber Replaces Himself at No. 1 on Hot 100 With 'Love Yourself'». *Billboard*. Prometheus Global Media. Ανακτήθηκε στις 1 Φεβρουαρίου 2016.
4. ↑  «GLOBAL MUSIC REPORT 2017». International Federation of the Phonographic Industry. Αρχειοθετήθηκε από το πρωτότυπο στις 2017-04-26.. Ανακτήθηκε στις October 24, 2017.

Εξωτερικοί σύνδεσμοι
--------------------

* Sorry στο YouTube

  

  

  


|  |  |
| --- | --- |
| 

|  |
| --- |
| * Πύλη:Μουσική
 |

 |
Η **SCAEP Giurgiu Port** είναι ρουμανική εταιρεία διαχείρισης λιμένων, με έδρα το Τζιούρτζιου.
Προ του 1990, η εταιρεία τελούσε υπό τον έλεγχο του ομίλου εκμετάλλευσης του στόλου και του λιμένα, *(GEFP) NAVROM - Giurgiu*.
Το 1990, ο συγκεκριμένος όμιλος αναδιαρθρώθηκε στην *Compania pentru Navigație Fluvială GIURGIU NAV*, συμμετοχική εμπορική εταιρεία με κύρια έδρα την πόλη του Τζιούρτζιου.
Το 1991, η συγκεκριμένη εταιρεία διασπάστηκε σε τρεις ξεχωριστές εταιρείες: την CNF "GIURGIU NAV" SA, την CN "APDF" SA GIURGIU και την *SCAEP GIURGIU PORT SA*, συμμετοχική εμπορική εταιρεία εκμετάλλευσης του λιμένα, της οποίας η μετοχική σύνθεση αποτελείτο, αποκλειστικά, από ιδιωτικά κεφάλαια.

Παρά το γεγονός πως, αρχικώς, ιδρύθηκε ως εταιρεία εκμετάλλευσης του λιμένα, στη συνέχεια, η *SCAEP Giurgiu Port SA* επέκτεινε περαιτέρω την δραστηριοποίησή της στους τομείς της ποτάμιας μεταφοράς εμπορευμάτων, της εξόρυξης άμμου και χαλικιού, καθώς και της αποθήκευσης σιτηρών σε σιλό.

Μεταξύ των μετόχων της Giurgiu Port περιλαμβάνονται οι εταιρείες *Theos Enterprises*, η οποία είναι κάτοχος ποσοστού της τάξεως του 30,76% επί του συνόλου των μετοχών, *White Sands International*, με έδρα το Ντελ Μαρ των ΗΠΑ, η οποία είναι κάτοχος ποσοστού της τάξεως του 30% επί του συνόλου των μετοχών, και *Turquise Waters*, η οποία είναι κάτοχος ποσοστού της τάξεως του 16,08% επί του συνόλου των μετοχών.

Παραπομπές
----------

1. 1 2 3 4  (Ρουμανικά) «Istoric». *giurgiu-port.ro*. Αρχειοθετήθηκε από το πρωτότυπο στις 26 Οκτωβρίου 2009. Ανακτήθηκε στις 8 Μαρτίου 2010.
2. ↑  (Ρουμανικά) «Giurgiu Port a cumparat de la Astra Romana active de 2 milioane de euro». *zf.ro*. 26 Ιανουαρίου 2010. Ανακτήθηκε στις 8 Μαρτίου 2010.

Εξωτερικοί Σύνδεσμοι
--------------------

* (Ρουμανικά) Επίσημος ιστότοπος
Το **SIP** (Αρκτικόλεξο των αγγλικών λέξεων: Session Initiation Protocol) είναι πρωτόκολλο επικοινωνίας μέσω δικτύων υπολογιστών, που επιτρέπει την μεταφορά πολυμεσικών πληροφοριών είτε μεσω του διαδικτύου, είτε μέσω ενός τοπικού δικτύου. Για την εφαρμογή του απαιτείται η χρήση ενός υπολογιστή που να έχει τον ρόλο του εξυπηρετητή SIP (SIP server). Πρωτοεμφανίστηκε το 1996, ως πρωτόκολλο για τηλεσυνδιασκέψεις. Το SIP κατέχει σημαντική θέση στη διαδικτυακή τηλεφωνία, γιατί δεν δεσμεύει τον χρήστη σε κάποιο συγκεκριμένο πάροχο, όπως για παράδειγμα την εταιρεία Skype, εφόσον εάν έχει τις γνώσεις μπορεί να το αξιοποιήσει ατομικά, είτε μέσω των εκατοντάδων παρόχων Voip με υποστήριξη SIP.

Προκειμένου να γίνει απλή χρήση την τεχνολογίας που βασίζεται στο πρωτόκολο SIP χρειάζεται συσκευή SIP (Τηλέφωνο Voip με υποστήριξη SIP) όπου ανεξάρτητα χρήσης υπολογιστή είναι δυνατόν να συνδεθεί απευθείας στο modem ή στον δρομολογητή (router) της ADSL γραμμής μας ή άλλης γρήγορης παροχής διαδικτύου.

Κατόπιν είναι δυνατή η επιλογή παρόχου για το πέρασμα των τηλεφωνικών κλήσεων στο διαδίκτυο. Υπάρχουν και συσκευές sip που επιτρέπουν την είσοδο απλών τηλεφωνικών συσκευών (PSTN δικτύου) με την ονομασία ΑΤΑ.

Εξωτερικοί σύνδεσμοι
--------------------

* SIP Protocol Overview Αρχειοθετήθηκε 2020-06-27 στο Wayback Machine.
*
Συντεταγμένες: 37°59′36″N 23°46′46″E﻿ / ﻿37.99333°N 23.77944°E﻿ / 37.99333; 23.77944Ο **Άγιος Νικόλαος** είναι μεσαιωνική εκκλησία στην Αττική.

Πληροφορίες
-----------

Βρίσκεται στο Γουδή, κοντά στο πρώην Φθισιατρείο, σήμερα νοσοκομείο νοσημάτων θώρακα «Σωτηρία». Είναι εντός του χώρου των Φυτωρίων Αθηνών, ανάμεσα στις οδούς Π. Κανελλόπουλου και Εφεσίου Σωράνου. Είναι μετόχιο της μονής του Αγίου Ιωάννη του Κυνηγού. Πρόκειται για ναό σε ρυθμό μονόκλιτης βασιλικής με τρούλο εξαγωνικό.Στην κόγχη διατηρούνται λείψανα τοιχογραφιών του έτους 1592 με επιγραφή.
Το 1953-1954 πραγματοποιήθηκε ανακαίνιση που επέκτεινε τον αρχικό ναό με καθαίρεση του δυτικού τοίχου του μνημείου προς τα δυτικά, με προσθήκη ευμεγέθους χώρου, ο οποίος φέρει, στο μέσον περίπου του μήκους του,τρούλο με ψηλό κυλινδρικό τύμπανο, στο οποίο ανοίγονται τοξοτά παράθυρα. Η προσθήκη αυτη εξέχει του αρχικού πλάτους του ναού και απολήγει στα δυτικά σε προστώο. Η εξωτερική επιφάνεια του ναού είναι επιχρισμένη, ώστε η τελική όψη να είναι αρτιφισιέλ. Ο αρχικός τρούλος έχει επίσης υποστεί αλλοιώσεις, όπως και η επικλινής στέγη του αρχικού δυτικού τμήματος, η οποία σήμερα είναι επίπεδη. Νεότερες τοιχοιγραφίες,κυρίως ολόσωμοι άγιοι στην άνω και απομίμηση ορομαρμάρωσης στην κατώτερη ζώνη, καλύπτουν τις επιφάνεις των τοίχων.Στην κόγχη διατηρούνται τοιχογραφίες του 16ου αι. Αποδίδονται τέσσερις συλλειτουργούντες ιεράρχες στην κάτω ζώνη, Στην άνω ζώνη έχουμε παράσταση Πλατυτέρας όλα επιβαρυμένα λόγω της υγρασίας. Στα βόρεια του ναού υπάρχει νεότερος τάφος, ενώ εντοπίστηκαν και όστρακα βυζαντινών χρόνων μεταξύ των οποίων βρίσκεται και μια επιγραφή.

Παραπομπές
----------

1. ↑  Ελευθερία Βολτυράκη, «Επισημάνσεις: Αθήνα-Γουδή, ναός Αγίου Νικολάου», Αρχαιολογικόν Δελτίον, τομ. 67 Χρονικά Β1 (2012), σελ.75
2. ↑  Ελευθερία Βολτυράκη, «Επισημάνσεις: Αθήνα-Γουδή, ναός Αγίου Νικολάου», Αρχαιολογικόν Δελτίον, τομ. 67 Χρονικά Β1 (2012), σελ.75

Πηγές
-----

* Αναστάσιος Ορλάνδος (1933). *Μεσαιωνικά μνημεία της πεδιάδος των Αθηνών και των κλιτυών Υμηττού – Πεντελικού, Πάρνηθος και Αιγάλεω, Τεύχος Γ'*. Αθήναι: Τύποις «ΕΣΤΙΑ». Ανακτήθηκε στις 12 Δεκεμβρίου 2010.
* Ελευθερία Βολτυράκη, «Επισημάνσεις: Αθήνα-Γουδή, ναός Αγίου Νικολάου», Αρχαιολογικόν Δελτίον, τομ. 67 Χρονικά Β1 (2012), σελ.75
Το **Warning** είναι το έκτο άλμπουμ του πανκ ροκ συγκροτήματος Green Day. Κυκλοφόρησε στις 3 Οκτωβρίου του 2000 από την Reprise. Βασιζόμενο στον προκάτοχό του, Nimrod (1997) το άλμπουμ απέφυγε το κλασικό πανκ ροκ στιλ της μπάντας και υιοθέτησε ποπ πανκ και φολκ ρυθμούς. Οι στίχοι είναι πιο αισιόδοξοι σε σύγκριση με τις προηγούμενες κυκλοφορίες της μπάντας. Για πρώτη φορά μετά το Kerplunk παραγωγός δεν είναι ο Ρομπ Καβάλο αλλά η μπάντα. 
Παρά τις επικρίσεις προς τις στιλιστικές αλλαγές της μπάντας, το άλμπουμ έλαβε ως επί το πλείστον θετικά σχόλια από τους κριτικούς μουσικής, οι οποίοι εγκωμίασαν τον Μπίλι Τζο Άρμστρονγκ για τους στίχους του. Παρά το γεγονός ότι έφτασε στο #4 του Billboard 200, το Warning αντιπροσωπεύει τη χαμηλότερη εμπορική κάμψη στην καριέρα των Green Day, αφού είναι το πρώτο άλμπουμ της μπάντας μετά την υπογραφή σε μια μεγάλη δισκογραφική που δεν ανακηρύχθηκε πολυ-πλατινένιο. Το άλμπουμ έχει παρ 'όλα αυτά έχει πιστοποιηθεί χρυσό από την RIAA και μέχρι τον Δεκέμβριο του 2012, είχε πουλήσει 1,2 εκατομμύρια αντίτυπα. Το Warning επανεκδόθηκε σε βινύλιο στις 14 Ιουλίου 2009.

Τραγούδια
---------

| Αρ. | Tίτλος | Διάρκεια |
| --- | --- | --- |
| 1. | "Warning"   | 3:42 |
| 2. | "Blood, Sex and Booze"   | 3:33 |
| 3. | "Church on Sunday"   | 3:18 |
| 4. | "Fashion Victim"   | 2:48 |
| 5. | "Castaway"   | 3:52 |
| 6. | "Misery"   | 5:05 |
| 7. | "Deadbeat Holiday"   | 3:35 |
| 8. | "Hold On"   | 2:56 |
| 9. | "Jackass"   | 2:43 |
| 10. | "Waiting"   | 3:13 |
| 11. | "Minority"   | 2:49 |
| 12. | "Macy's Day Parade"   | 3:34 |
| **Συν. διάρκεια:** | **41:14** |

**Έκδοση Μεγάλης Βρετανίας**

13. "86" (Live in Prague) 3:01

**Έκδοση Ιαπωνίας και Αυστραλίας**

13. "Brat" (Live in Japan) 1:42

14. "86" (Live in Prague) 3:01

Συντελεστές
-----------

* Billie Joe Armstrong – φωνή, κιθάρα, φυσαρμόνικα, μαντολίνο, παραγωγός
* Mike Dirnt – μπάσο, φωνητικά, farfisa στο "Misery", παραγωγός
* Tré Cool – ντραμς, κρουστά, ακορντεόν, παραγωγός
* Stephen Bradley – κόρνο
* Gary Meek – σαξόφωνο
* James Creepies – vibraslap
* David Campbell – ρυθμίσεις εγχόρδων
* Rob Cavallo – εκτελεστικός producer
* Jack Joseph Puig - μιξινγκ
* Ken Allardyce - μηχανικός
* Tone, Richard Ash - επιπλέον μηχανικοί
* Tal Herzburge - χειριστής G3
* Ted Jensen - mastering
* Marina Chavez - φωτογράφος
* Chris Bilheimer - επιπλέον φωτογράφος, καλλιτεχνική διεύθυνση
Το **We Have Arrived** είναι το πρώτο άλμπουμ του αμερικανικού thrash metal συγκροτήματος Dark Angel, το οποίο κυκλοφόρησε σε μορφή βινυλίου το Νοέμβριο του 1984 μέσω της δισκογραφικής εταιρείας "Azra Records" και επανεκδόθηκε σε μορφή CD τον Ιούνιο του 2008 από τη "Axe Killer".

Το συγκεκριμένο άλμπουμ αποτέλεσε έναν από τους πρώτους δίσκους του μουσικού ιδιώματος Thrash Metal, θεωρούμενο ως ένα ακατέργαστο διαμάντι από τους κριτικούς, αφού η παραγωγή του είναι μέτρια και οι Dark Angel δεν είχαν ακόμη πάρει την τελική τους μορφή, η οποία περιελάμβανε τον Τζην Χόγκλαν στα τύμπανα.

Το τραγούδι "*Merciless Death*" διασκευάστηκε από τους ίδιους στον επόμενο δίσκο τους, "*Darkness Descends*".

Τραγούδια
---------

1. **We Have Arrived** *(Doty, Durkin, Meyer, Yahn, Schwarz)* - 4:07  

2. **Merciless Death** *(Doty, Durkin, Meyer, Yahn, Schwarz)* - 4:28  

3. **Falling from the Sky** *(Doty, Durkin, Meyer, Yahn, Schwarz)* - 4:23  

4. **Welcome to the Slaughter House** *(Doty, Durkin, Meyer, Yahn, Schwarz)* - 5:23  

5. **No Tomorrow** *(Doty, Durkin, Meyer, Yahn, Schwarz)* - 6:31  

6. **Hell's On It's Knees** *(Doty, Durkin, Meyer, Yahn, Schwarz)* - 4:14  

7. **Vendetta** *(Doty, Durkin, Meyer, Yahn, Schwarz)* - 4:14

Τα μέλη του συγκροτήματος
-------------------------

Το "*We Have Arrived*" ηχογραφήθηκε από τους εξής μουσικούς:

* Ντον Ντότι - φωνητικά
* Έρικ Μέγιερ - κιθάρα
* Τζιμ Ντάρκιν - κιθάρα
* Ρομπ Γιαν - μπάσο
* Τζακ Σβαρτζ - τύμπανα

Πηγές
-----

* We Have Arrived - Dark Angel | Songs, Reviews, Credits | AllMusic
* We Have Arrived - Dark Angel | Release Info | AllMusic
* Dark Angel - We Have Arrived - Encyclopaedia Metallum - The Metal Archives

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Dark Angel |
| --- |
|  |
| 
* **Τζιμ Ντάρκιν**
* **Έρικ Μέγιερ**
* **Τζην Χόγκλαν**
* **Μάικ Γκονζάλεζ**
* **Ρον Ράινχαρτ**

* Ντον Ντότι
* Ρομπ Γιαν
* Μάικ Αντράντε
* Τζακ Σβαρτζ
* Λι Ράους
* Μπομπ Γκούρλεϊ
* Τζάστιν Μαν
* Μπρετ Έρικσεν
* Κρις ΜακΚάρθι
* Ντάνιελ Ουίλιαμς
 |
|  |
| Ηχογραφήσεις σε στούντιο | 
* *We Have Arrived* (1984)
* *Darkness Descends* (1986)
* *Leave Scars* (1989)
* *Time Does Not Heal* (1991)
 |
|  |
| Ζωντανές ηχογραφήσεις | 
*Live Scars* (1990) |
|  |
| Συλλογές | 
*Decade of Chaos: The Best of Dark Angel* (1992) |

 |
SGI Indy που τρέχει Linux.
Το **SGI Indy** ήταν υπολογιστής της Silicon Graphics Incorporated (SGI). Αναπτύχθηκε στην προσπάθεια της εταιρείας να μπει στην αγορά των επιτραπέζιων υπολογιστών για CAD και Multimedia. To Indy ήταν ο πρώτος υπολογιστής που ενσωμάτωνε ψηφιακή βιντεοκάμερα ενώ περιείχε ακόμα και έναν on-board ISDN αντάπτορα. Το Indy multimedia μηχάνημα, καθώς είχε αναλογικές και ψηφιακές εισόδους/εξόδους, SCSI και standard composite και S-Video εισόδους.

Αρχικά το Indy ερχόταν με 16ΜΒ RAM. To IRIX 5.1, το πρώτο λειτουργικό σύστημα για Indy δεν εκμεταλλευόταν πλήρως το hardware εξαιτίας κακής διαχείρισης της μνήμης. Η SGI για αυτό το λόγο άλλαξε το βασικό σχεδιασμό σε 32 ΜΒ RAM. Οι επόμενες εκδόσεις του Irix είχαν τεράστιες βελτιώσεις στη χρήση της μνήμης.
**Ο Άγιος Νικήτας ο Γότθος** ήταν γοτθικής καταγωγής άγιος της χριστιανικής Εκκλησίας ο οποίος έζησε τον 4ο αιώνα μ.Χ. Γεννήθηκε στα χρόνια της μονοκρατορίας του Μεγάλου Κωνσταντίνου, (324-337) και προερχόταν από την ανώτερη κοινωνική τάξη του λαού του. Κατηχήθηκε στον Χριστιανισμό από τον εκρωμαϊσμένο επίσκοπο Θεόφιλο Γοτθίας, μεταξύ του 325 και του 341 μ.Χ. Μαρτύρησε κατά τη διάρκεια του διωγμού που εξαπέλυσε ο Αθανάριχος, δικαστής (iudex) των βησιγοτθικών φυλών, μετά το 374 μ.Χ. Τα αίτια του διωγμού ήταν η εγκατάλειψη της πατρώας ειδωλολατρικής θρησκείας και η υιοθέτηση της θρησκείας του Ρωμαίου αυτοκράτορα, δηλαδή του εχθρού.

Το λείψανο του Αγίου μεταφέρθηκε στην οικία του άρχοντα της Μοψουεστίας Μαριανού, μετά το 374 και πριν το 376 μ.Χ. Η επιλογή μιας ιδιωτικής κατοικίας υπαγορεύθηκε από το γεγονός ό,τι οι Αρειανοί είχαν στην κατοχή τους όλους τους ναούς της πόλης, και αποσκοπούσε στην εξύψωση του ηθικού των Ορθοδόξων έναντι των αντιπάλων τους Αρειανών.

Παραπομπές
----------

1. ↑  oca.org/saints/lives/2013/09/15/102615-greatmartyr-nicetas-the-goth.
2. ↑  Γουματιανός 2003, σελ. 95.
3. ↑  Γουματιανός 2003, σελίδες 99-100.
4. ↑  Γουματιανός 2003, σελ. 104.

Πηγές
-----

* Γουματιανός, Άγγελος (2003). «Ο Βίος του αγίου Νικήτα του Γότθου και το ιστορικό του πλαίσιο». *Βυζαντιακά* **23**: 89-106.
Τερματοφύλακας με μπαστούνι της Warrior Sports
Η **Warrior Sports** είναι ένας κατασκευαστής αθλητικών ειδών εξοπλισμού λακρός και χόκεϊ επί πάγου, συμπεριλαμβανομένου του προστατευτικού εξοπλισμού όπως κράνη χόκεϊ επί πάγου, γάντια, και μπαστούνια. Τα κεντρικά γραφεία της εταιρείας βρίσκονται στο Warren του Μίσιγκαν. 

Η εταιρεία ιδρύθηκε το 1993 από τον Dave Morrow και είναι θυγατρική της New Balance του Ελληνοαμερικανού Jim Davis από το 2004. 2005, η Warrior Sports εξαγόρασε την εταιρεία *Innovative Hockey* και ένα χρόνο αργότερα την *Brine*, που ιδρύθηκε το 1922. Oι δύο εταιρείες ενσωματώθηκαν στα τμήματα χόκεϊ και λακρός. 

Για πολλά χρόνια, η Warrior προσέφερε επίσης εξοπλισμούς στον τομέα του ποδοσφαίρου και ήταν, μεταξύ άλλων, ο προμηθευτής της Λίβερπουλ ΦΚ, ο τομέας αυτός μεταφέρθηκε αργότερα στη μητρική εταιρεία New Balance για να υποστηρίξει της είσοδό τους σε αυτό το τομέα.

Ένας διάσημος διαγωνισμός που υποστηρίζεται από την εταιρία είναι το Τσάμπιονς Χόκεϊ Λιγκ.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Warrior Sports** |

* Επίσημος ιστότοπος
Ο **Άκμων** (αρχαία ελληνικά: *Ἄκμων*) στην ελληνική μυθολογία ήταν ένας εκ των Δακτύλων, ο οποίος συνδεόταν με το αμόνι, ή, πιθανώς, με τους Κορύβαντες. Ήταν υιός του Σώκου και της Κόμβης. Μαζί με τους αδερφούς του, ο Άκμων ακολούθησε τον Διόνυσο στην εκστρατεία του στην Ινδία.

Παραπομπές
----------

1. ↑  Νόννος. *Διονυσιακά, Βιβλίο 13.135ff*
2. ↑  Στράβων. *Γεωγραφία, Βιβλίο 10.3.22*

  


|  |  |
| --- | --- |
| 

|  |
| --- |
| * Πύλη:Ελληνική μυθολογία
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Acmon (Dactyl)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ιερός ναός Αγίου Νείλου
Ο **Άγιος Νείλος** είναι μέρος της συνοικίας της Καλλίπολης στην πόλη του Πειραιά και βρίσκεται στα όρια της Καλλίπολης με την συνοικία των Υδραίικων.

Σε αυτήν την περιοχή, επί της οδού Γ.Θεοτόκη, βρίσκεται ο ομώνυμος επιβλητικός ναός, που είναι αφιερωμένος στον Άγιο Όσιο Νείλο τον Μυροβλήτη (+12 Νοεμβρίου 1651). 

Ο ναός βρίσκεται μεταξύ των οδών Γεωργίου Θεοτόκη, Ηροδότου, Αντωνίου Θεοχάρη και Σπυρίδωνος Τρικούπη. Χτίστηκε το 1928 με πρωτοβουλία της Ελένης Μαμάη ως μία μικρή εκκλησία, η οποία άρχισε να ανοικοδομείται στη σημερινή της μορφή από το 1956. Οι εργασίες ολοκληρώθηκαν τον Νοέμβριο του 1973 και τότε έγιναν τα εγκαίνια του ναού. Ο ναός του Αγίου Νείλου στην Καλλίπολη είναι ο μοναδικός ναός αφιερωμένος στον συγκεκριμένο άγιο με καταγωγή από την Κυνουρία, ο οποίος είχε ζήσει σαν ασκητής στο Άγιο Όρος και μετά τον θάνατο του τα οστά του ανέβλυζαν μύρο. Σε αυτόν τον ναό υπάρχει μέρος των λειψάνων του, ενώ τα υπόλοιπα έχουν μεταφερθεί στο Άγιο Όρος.

Η περιοχή αυτή είναι γνωστή και ως γενέτειρα του ηθοποιού Δημήτρη Παπαμιχαήλ, αλλά και από τους στίχους του τραγουδιού του Μπαγιαντέρα "Αποβραδίς ξεκίνησα / μ' έναν παλιό μου φίλο / για το Χατζηκυριάκειο / και για τον Άγιο Νείλο", που ερμήνευσε ο Βασίλης Τσιτσάνης και του λαϊκού σμυρνέικου τραγουδιού Παποράκι "Κάθε νύχτα στ' όνειρό μου σεργιανάω / Άγιο Νείλο, Κερατσίνι, Κοκκινιά".

Παραπομπές
----------

1. ↑  Ο Άγιος Νείλος στο Χατζηκυριάκειο του Πειραιά

Εξωτερικοί σύνδεσμοι
--------------------

* Φωτογραφία του Άγιου Νείλου, 1975
* Φωτογραφία του Άγιου Νείλου, 2010

|  |  |  |  |
| --- | --- | --- | --- |
| 

| π • σ • ε
Συνοικίες και περιοχές του Δήμου Πειραιώς |
| --- |
|  |
| 
* Αγιά Σοφιά (Μανιάτικα)
* Άγιος Βασίλειος
* Άγιος Νείλος
* Βούρλα
* Βρυώνη
* Βώκος
* Γούβα του Βάβουλα
* Δημοτική αγορά
* Ευαγγελίστρια
* Ζέα (Πασαλιμάνι)
* Ηλεκτρικός (Λεμονάδικα)
* Καμίνια
* Καλλίπολη
* Καρβουνιάρικα
* Κοπή
* Καστέλλα
* Λεύκα
* Μικρολίμανο
* Νέο Φάληρο
* Ξαβέρη
* Παλαιά Κοκκινιά
* Παλιατζήδικα
* Παπαστράτος
* Πειραϊκή
* Πηγάδα
* Καστέλλα (Προφ. Ηλίας)
* Ταμπούρια
* Τερψιθέα
* Τρούμπα
* Υδραίικα
* Φρεαττύδα
* Χατζηκυριάκειο
* Ψυττάλεια
 |

 |
Heavy Metal

Το **Toxicity** είναι ένα τραγούδι του Αμερικανό-Αρμένικου Heavy Metal συγκροτήματος System of a Down, το οποίο συμπεριλήφθηκε στον δεύτερο δίσκο τους, ονόματι *Toxicity*. Επίσης, κυκλοφόρησε και ως single. Η μουσική γράφτηκε από τον Ντάρον Μαλακιάν και τον Σάβο Οντατζιάν, ενώ οι στίχοι από τον Σερτζ Τανκιάν. Το θέμα των στίχων, ωστόσο, δεν είναι ξεκάθαρο. Το κομμάτι, βάσει του *Stylus Magazine*, θεωρείται πλέον κλασσικό τραγούδι στο είδος του Heavy metal.

Το single γνώρισε κάποια επιτυχία στα chart, φτάνοντας το νούμερο 3 στα αμερικανικά *Hot Modern Rock Tracks*, ενώ στα *Billboard Hot 100* στο νούμερο 70. Ωστόσο, το τραγούδι θεωρείται ένα από τα γνωστότερα τραγούδια του συγκροτήματος. To Loudwire το κατέταξε 7ο ανάμεσα στα καλύτερα τραγούδια τους. Ενώ, ο τηλεοπτικός σταθμός VH1, το κατέταξε 14ο ανάμεσα στα *40 Σπουδαιότερα Metal Τραγούδια*. Ενώ, σε ψηφοφορία που έγινε στην ελληνική έκδοση του *Metal Hammer*, το τραγούδι συμπεριλήφθηκε μεταξύ των *200 Σπουδαιότερων Τραγουδιών όλων των εποχών*, καταλαμβάνοντας την 37η θέση.

Παραπομπές
----------

1. 1 2  Χρήστος Κισατζεκιάν (2010). «Toxicity». *Metal Hammer* **308**: 61.
2. ↑  Unterberger, Andrew (2004-09-10). «Top Ten Nu-Metal Bands». *Stylus magazine*. Αρχειοθετήθηκε από το πρωτότυπο στις 2004-10-09.. Ανακτήθηκε στις 2014-09-25.
3. ↑  Spencer Kaufman. «10 Best System of a Down Songs». Loudwire. Ανακτήθηκε στις 23 Μαρτίου 2016.
4. ↑  «VH1 40 Greatest Metal Songs"». VH1 Channel. 1–4 Μαΐου 2006. Αρχειοθετήθηκε από το πρωτότυπο στις 20 Απριλίου 2016. Ανακτήθηκε στις 10 Σεπτεμβρίου 2006. .
Η **Άννα Βιλελμίνη του Άνχαλτ-Ντέσαου** (*Anna Wilhelmine von Anhalt-Dessau*, 13 Ιουνίου 1715 - 2 Απριλίου 1780) ήταν κόρη του Λεοπόλδου Α΄ του Άνχαλτ-Ντέσαου.

Βιογραφία
---------

Γεννήθηκε στις 13 Ιουνίου 1715 στο Ντέσαου και ήταν το όγδοο παιδί και τρίτη κόρη του Λεοπόλδου Α΄ του Άνχαλτ-Ντέσαου και της Άννας-Λουίζας Φέζε.

Ήταν το αγαπημένο παιδί του Λεοπόλδου και έλαβε δώρο το Παλάτι Μόζιγκκαου κοντά στο Ντέσαου το 1742. Η πριγκίπισσα δεν παντρεύτηκε ποτέ. Από το 1757 περνούσε τα καλοκαίρια της στο νέο παλάτι. Το ταλέντο της στα οικονομικά έγινε γνωστό, όταν ο αδερφός της Μαυρίκιος της επέτρεψε τον έλεγχο της διοίκησης του σπιτιού του και των περιουσιών του κατά την περίοδο μετά το μοιραίο τραυματισμό του σε μάχη το 1759. Η Άννα Βιλελμίνη ίδρυσε το «*Μοναστηριακό ίδρυμα Ευγενών Δεσποινίδων*» (*Das Hochadelige Fräuleinstift Mosigkau*) στο Κάστρο του Μόζιγκκαου. 

Πέθανε στις 2 Απριλίου 1780 στο Ντέσαου σε ηλικία 64 ετών.

Πηγές
-----

* Zeit online: Legacy of the Princess

Παραπομπές
----------

1. ↑  «Anna Wilhelmina of Anhalt and her palace in Mozigkau». Αρχειοθετήθηκε από το πρωτότυπο στις 27 Δεκεμβρίου 2019. Ανακτήθηκε στις 22 Απριλίου 2020.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άννα Βιλελμίνη του Άνχαλτ-Ντέσαου** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 1101591
* LCCN: n2004008012
* GND: 129815632

 |

 |
Η **Άννα Δημητρίεβιτς** (σέρβικα: **Ana Dimitrijevic**, 14 Δεκεμβρίου 1977) είναι Ελληνίδα ηθοποιός και μοντέλο. Έγινε ευρύτερα γνωστή μέσα από την κοινωνική τηλεοπτική σειρά του ANT1 "Για την Άννα" όπου είχε πρωταγωνιστεί με τον Θανάση Ευθυμιάδη. Τα τελευταία χρόνια, έχει αποσυρθεί από τον χώρο της δημοσιότητας και εργάζεται ως βοηθός μητρότητας.

Βιογραφία
---------

Γεννήθηκε στις 14 Δεκεμβρίου 1977 στο Κραγκούγιεβατς της Σερβίας, όπου και έζησε μέχρι τα 18 της. Έπειτα, λόγω της ενασχόλησής της με το μόντελινγκ, έζησε για τέσσερα χρόνια στο Μιλάνο αλλά και για μικρότερα χρονικά διαστήματα σε Νέα Υόρκη, Ιαπωνία, Γερμανία και Βραζιλία.

Το 2001, εγκαταστάθηκε στην Ελλάδα για τη διαφήμιση ενός γαλακτοκομικού προϊόντος. Δύο χρόνια αργότερα, ξεκίνησε να ασχολείται και με την υποκριτική, πρωταγωνιστώντας στην κινηματογραφική ταινία «Γαμήλια νάρκη» του Δημήτρη Ινδαρέ. Είχε προηγηθεί ακόμη μια συμμετοχή σε ταινία, την ιταλική «La precisione del caso». Η ταινία «Γαμήλια νάρκη» έκανε πρεμιέρα στις 30 Ιανουαρίου 2004.

Τον Νοέμβριο του 2004, συμμετείχε στο επεισόδιο «Το προξενιό» της σειράς «10η εντολή», όπου συνεργάστηκε με τους Αντώνη Αντωνίου, Νένα Μεντή και Οδυσσέα Παπασπηλιόπουλο. Ακολούθησαν δύο κινηματογραφικές ταινίες, «Η εύκολη Λία» (2005) και «Πέρα από τη λίμνη» (2006).

Τη σεζόν 2006-2007, πρωταγωνίστησε στη σειρά του ΑΝΤ1, «Για την Άννα» (σκην. Μανούσος Μανουσάκης) ενώ παράλληλα, έκανε δύο σύντομες εμφανίσεις στις σειρές «Το Κόκκινο Δωμάτιο» και «Coupling». Τη σεζόν 2007-08, συμμετείχε σε κάποια επεισόδια της σειράς του MEGA, «Λατρεμένοι μου γείτονες» (σκην. Πιέρρος Ανδρακάκος). Τελευταία της τηλεοπτική δουλειά, ήταν η σειρά του MEGA, «Με λένε Βαγγέλη» (σκην. Στέφανος Μπλάτσος) τη σεζόν 2011-2012.

Τα τελευταία χρόνια, έχει αποσυρθεί από τον χώρο της υποκριτικής και εργάζεται ως βοηθός μητρότητας.

Προσωπική ζωή
-------------

Το 2006, στα γυρίσματα της σειράς «Για την Άννα» γνώρισε τον Θανάση Ευθυμιάδη και σύντομα έγιναν ζευγάρι. Έχουν αποκτήσει μαζί δύο κόρες: την Σόφη (γενν. 2007) και την Ζωή (γενν. 2009).

Φιλμογραφία
-----------

### Τηλεόραση

| Έτος | Τίτλος σειράς | Κανάλι | Ρόλος | Σημειώσεις |
| --- | --- | --- | --- | --- |
| 2004 | 10η εντολή | Alpha | Τάνια | Επεισόδιο: "Το προξενιό" |
| 2006-2007 | Για την Άννα | ANT1 | Άννα | Πρωταγωνιστικός ρόλος |
| 2007 | Το κόκκινο δωμάτιο | Mega |  | Επεισόδιο: "Καινούρια σελίδα" |
| 2007 | Coupling | ANT1 |  | Guest εμφάνιση |
| 2007-2008 | Λατρεμένοι μου γείτονες | Mega | Μίλιτσα | 6 επεισόδια |
| 2011-2012 | Με λένε Βαγγέλη | Mega | Νατάσα | Πρωταγωνιστικός ρόλος |

### Κινηματογράφος

| Έτος | Τίτλος ταινίας | Ρόλος |
| --- | --- | --- |
| 2001 | La precisione del caso |  |
| 2004 | Γαμήλια νάρκη | Ιρίνα |
| 2005 | Η εύκολη Λία |  |
| 2006 | Πέρα από την λίμνη | Μαρία |

Παραπομπές
----------

1. ↑  «ANT1». *www.antenna.gr*. www.greekgeeks.com. Αρχειοθετήθηκε από το πρωτότυπο στις 6 Αυγούστου 2017.
Η ***Tuttosport*** είναι ιταλική αθλητική εφημερίδα που δημοσιεύεται στο Τορίνο της Ιταλίας.

Ιστορία
-------

Η *Tuttosport* δημοσιεύθηκε για πρώτη φορά στις 30 Ιουλίου 1945. Ο Ρενάτο Καζάλομπρε (ο οποίος αργότερα πέθανε στην αεροπορική καταστροφή της Σουπέργκα το 1949 μαζί με την ομάδα ποδοσφαίρου της Τορίνο ΦΚ) ίδρυσε την εφημερίδα με έκδοση δύο φορές την εβδομάδα. Το 1946, δημοσιεύθηκε τρεις φορές την εβδομάδα και από τις 12 Μαρτίου 1951 δημοσιεύεται καθημερινά. Η εφημερίδα έχει την έδρα της στο Τορίνο. Δημοσιεύεται σε μορφή ευρέως φύλλου. Τα τυπικά τεύχη έχουν 28 ή 32 σελίδες και παράγονται σε τέσσερις εκδόσεις, με στόχο αντίστοιχα το Τορίνο, τη Ρώμη, το Μιλάνο και τη Γένοβα.

Η εφημερίδα εκδίδεται από τον Σαβιέ Γιακομπέλι. Οι προκάτοχοί του περιελάμβαναν τους Βιτόριο Ορέγκια, Παόλο Ντε Πάολα, Τζιανκάρλο Παντοβάν, Αντόνιο Γκιρέλι και Τζιανπάολο Ορμετσάνο.

Κυκλοφορία
----------

Η *Tuttosport* κυκλοφόρησε 123.921 αντίτυπα το 2004. Η κυκλοφορία της εφημερίδας ήταν 115.533 αντίτυπα το 2008. Το 2012 η εφημερίδα πούλησε 64.355.791 αντίτυπα.

Βραβείο Golden Boy
------------------

Το Βραβείο Golden Boy απονέμεται στον κορυφαίο ποδοσφαιριστή κάτω των 21 ετών που δραστηριοποιείται στην Ευρώπη.

Παραπομπές
----------

1. ↑  Ντέιβιντ Φόργκαγκς, επιμ. (1996). *Italian Cultural Studies:An Introduction*. Οξφόρδη, Αγγλία: Πανεπιστήμιο της Οξφόρδης.  – μέσω Questia (απαιτείται συνδρομή)
2. ↑  Πάντι Άγκνιου (29 Φεβρουαρίου 2012). *Forza Italia: The Fall and Rise of Italian Football*. Ebury Publishing. σελ. 161. ISBN 978-1-4481-1764-2. Ανακτήθηκε στις 5 Φεβρουαρίου 2015.
3. ↑  «European Publishing Monitor. Italy» (PDF). *Turku School of Economics and KEA*. Αρχειοθετήθηκε από το πρωτότυπο (PDF) στις 11 Απριλίου 2015. Ανακτήθηκε στις 7 Απριλίου 2015.
4. ↑  «Daily newspapers: national circulation (2012)». *Agcom*. Ανακτήθηκε στις 12 Ιουνίου 2016.
5. ↑  «Premio Golden Boy Award». Midfield Dynamo. Ανακτήθηκε στις 18 Ιανουαρίου 2011.

Εξωτερικοί σύνδεσμοι
--------------------

* διαδικτυακή έκδοση
Πιεστήριο τύπου "MAN Roland"
Η **όφσετ** (αγγλικά: offset) είναι μια εκτυπωτική μεθόδος που χρησιμοποιείται για την αναπαραγωγή κειμένων και εικόνων. Η όφσετ στηρίζεται στην φωτογράφιση του θέματος (φωτομεταφορά) στην επιφάνεια μεταλλικών εκτυπωτικών πλακών με τέτοιο τρόπο που επιτρέπει την διαφορετική χημική συμπεριφορά των διάφορων περιοχών της επιφάνειάς τους. Οι σύγχρονες εκτυπωτικές πλάκες αποτελούνται από αλουμίνιο αλλά στο παρελθόν έχουν υπάρξει πλάκες από ψευδάργυρο (τσίγκος). Για τον λόγο αυτό πολλές φορές οι εκτυπωτικές πλάκες της μεθόδου ονομάζονται και τσίγκοι. Η μέδοδος έχει επίσης χαρακτηριστεί ως λιθογραφία για ιστορικούς λόγους: οι πρώτες εκτυπωτικές πλάκες ήταν κατασκευασμένες από ειδική πέτρα (πορώδες μάρμαρο). Η μέθοδος χρησιμεύει για την εκτύπωση μονόχρωμων και πολύχρωμων εντύπων και κυριαρχεί στην εκδοτική - εκτυπωτική βιομηχανία. Τα πιο διαδεδομένα έντυπα που τυπώνονται με την μέθοδο αυτή είναι βιβλία, εφημερίδες, περιοδικά, αφίσες, διαφημιστικά και άλλα έντυπα.

Σκαρίφημα εκτύπωσης όφσετ (πλάγια όψη).

Η διαδικασία
------------

Σε ειδικά φύλλα αλουμινίου με μία λεπτή επικάλυψη ψευδαργύρου τοποθετούνται φιλμ τα οποία έχουν εκτυπωθεί από ειδικό εκτυπωτή και επικαλυμμένο με τα κατάλληλα χημικά τα οποία μπαίνουν σε μία ειδική μηχανή που αποκαλείται "μεταφορέας". Μία λάμπα παρόμοια με των σολάριουμ αλλά μεγαλύτερης ισχύος λειτουργεί με χρονοδιακόπτη τον οποίο ρυθμίζει ο τυπογράφος ανάλογα και με τη μακέτα. Τα φύλλα αλουμινίου τοποθετούνται στους ειδικούς κυλίνδρους πάνω στις μηχανές εκτύπωσης όφσετ, αφού περαστούν και καθαριστούν με ένα χημικό, την εμφάνιση. Ουσιαστικά ο μεταφορέας "καίει" ό,τι δεν καλύπτεται από το φιλμ. Αφού γίνει η τοποθέτηση των μελανιών πάνω στο σύνολο κυλίνδρων το οποίο σύνολο που επεξεργάζεται τα μελάνια για καλύτερη ποιότητα εκτύπωσης, το μελανείο, το οποίο σύνολο μαζί με τους κυλίνδρους νερού και τους λοιπούς κυλίνδρους ονομάζεται πύργος. Τα μελάνια ακουμπούν πάνω στο φύλλο αλουμινίου, το φύλλο αλουμινίου πάνω σε ένα κύλινδρο από καουτσούκ που αποκαλείται με το ίδιο όνομα. Το καουτσούκ "αλείφεται" με τα μελάνια σε συγκεκριμένα όμως σημεία τα οποία ακουμπούν στο χαρτί και συνεχώς τα μελάνια πάνω στο καουτσούκ ανανεώνονται. Τον ρόλο των κυλίνδρων νερού στις μηχανές εκτύπωσης όφσετ βασίζεται καταρχάς στην εξής θεωρία: το αλουμίνιο είναι υδρόφιλο, ενώ ο ψευδάργυρος υδρόφοβος. Το νερό, συνεπώς, καθαρίζει μόνο το αλουμίνιο, δηλαδή στο σημείο που δεν πρέπει να ακουμπήσει μελάνι και έτσι μόνο ο ψευδάργυρος "αλείφεται" με μελάνι.

Παραπομπές
----------

1. ↑  Meggs, Philip (1998). *A History of Graphic Design*. John Wiley & Sons. ISBN 0-471-29198-6.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **όφσετ**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Όφσετ** |
Οι **Twoface** ήταν ένα δανικό συγκρότημα της ποπ και ροκ σκηνής. Αποτελείτo από πέντε άνδρες: τους Χένρικ, Γιέσπερ, Μπένγιαμιν, Φρέντερικ και Αντρές. Παίζοντας μουσική επί αρκετά χρόνια, οι Twoface κέρδισαν 2 φορές το "δανικό πρωτάθλημα της ροκ". Το συγκρότημα γνώρισε επιτυχία σε αρκετές χώρες εκτός από τη Δανία, δεν πραγματοποίησε όμως ποτέ περιοδείες για συναυλία και εν τέλει διαλύθηκε. Ο κυριότερος τραγουδιστής, Χένρικ, πραγματοποιεί σήμερα σόλο καριέρα. Το τραγούδι τους "You", διασκευάστηκε στα ελληνικά από την Σοφία Στρατή, με τον τίτλο 'Μια πεταλούδα".

Πορεία
------

Το κύριο μέλος που έκανε στη συνέχεια σόλο καριέρα είναι ο Henrik Søgaard. Το πρώτο τους single "Fire In Your Eyes "ήταν επιτυχημένο στην πατρίδα τους, καθώς παρέμεινε στο μουσικό κατάλογο με τα 100 καλύτερα τραγούδια για τρεις ολόκληρους μήνες. Επακόλουθο ήταν να κυκλοφορήσει το πρώτο τους άλμπουμ, με τίτλο "Sound Of a Rude World ", το 2003. Το δεύτερο σινγκλ "Revelations Day" έγινε επιτυχία στο ραδιόφωνο. 

To άλμπουμ αυτό ήταν δημοφιλές. Το 2006 άρχισαν να ηχογραφούν το δεύτερό τους άλμπουμ αλλά τελικά η ιδέα για το συγκρότημα δεν απέδωσε, παρά τη μεγάλη επιτυχία των τραγουδιών του πρώτου τους άλμπουμ σε πολλές χώρες, μεταξύ των οποίων η Πολωνία, η Ελλάδα, η Τουρκία, η Βραζιλία και η Ρωσία. 

Το συγκρότημα διαλύθηκε και οι επιτυχίες του συμπεριλήφθηκαν στη δισκογραφική δουλειά του Søgaard, από τη Stamp Music. Το νέο άλμπουμ, με τίτλο "Road to Sanity", συμπεριλαμβάνει τα σινγκλς "Fire in Your Eyes" και "Revelations Day".

Δισκογραφία
-----------

Άλμπουμς
--------

* *Sound Of a Rude World* (2003)

Singles
-------

* "Fire in your eyes" (2005)
* "Revelation Day" (2005)

Εξωτερικοί σύνδεσμοι
--------------------

* Σελίδα του συγκροτήματος στο MySpace, από όπου και οι πληροφορίες για την τύχη του συγκροτήματος και τη μετέπειτα εξέλιξη.

Παραπομπές
----------
Το **Survivor Series** (ελλ.: σειρές επιβίωσης) είναι ετήσιο Pay Per View που διοργανώνεται κάθε Νοέμβριο από την εταιρεία επαγγελματικής πάλης, WWE. Μαζί με τα: WrestleMania, SummerSlam και Royal Rumble, ονομάζονται Big Four (Μεγάλα Τέσσερα), διότι είναι τα πιο ιστορικά PPV της εταιρείας.

Ιστορία
-------

Πρόκειται για το πιο ιστορικό Pay Per View του WWE, μετά την WrestleMania. Το πρώτο που διεξήχθη, ήταν το 1987 και από τότε διοργανώνεται κάθε χρονιά, με τεράστια επιτυχία. Το 2010 ανακοινώθηκε στις αρχές του έτους πως δεν θα ξανά διοργανωθεί, αλλά κάτι τέτοιο δεν συνέβη και έγινε κανονικά τον Νοέμβριο της χρονιάς. Αυτό συνέβη γιατί είχε χάσει την αίγλη του, αφού το αρχικό πλάνο είχε διαφοροποιηθεί.

Αρχικό πλάνο
------------

Αρχικά, το Survivor Series είχε ως βάση του της ομάδες και την ομαδική κατηγορία του WWE, καθώς και τους ομαδικούς τίτλους. Παράλληλα, κάθε χρονιά, διοργανώνονταν αντιπαλότητες μεταξύ πολλών ατόμων που έφτιαχναν δύο ομάδες, και η ομάδα που θα απέκλειε όλα τα μέλη της αντίπαλης, κέρδιζε. Αργότερα ήρθαν να προστεθούν τα ρόστερ του Raw και του SmackDown, που έδωσαν άλλο ενδιαφέρον. Σιγά -σιγά όμως, το πλάνο αυτό χάθηκε και το Survivor Series έχασε την λάμψη και την ουσία του.

Άλλοι αγώνες
------------

Εκτός από την ομαδική κατηγορία, το WWE, πρώτο ξεκίνησε το συγκεκριμένο γεγονός, για να έχουν μια δεύτερη WrestleMania τα αστέρια της εταιρείας και να μην περιμένουν οι θεατές έναν χρόνο να τους παρακολουθήσουν. Παλαιστές όπως οι: Χαλκ Χόγκαν, Αντρέ ο Γίγαντας, Αντερτέικερ και άλλοι, έφτιαξαν τα ονόματά τους σε αγώνες της συγκεκριμένης βραδιάς. Πάντα οι αγώνες τίτλου και οι μεγάλες κόντρες, είχαν μεγάλη σημασία στο Survivor Series.

Παραπομπές
----------

1. ↑
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 19 Ιουνίου 2012. Ανακτήθηκε στις 18 Ιουνίου 2012.

Εξωτερικοί Σύνδεσμοι
--------------------

* Αφιέρωμα απο το Lord of Rings.gr[*νεκρός σύνδεσμος*]